Que quant aux empeschements destourbiers desplaisirs ou oultrages 
que au pais de sa Grâce seroient inferez par qui que cefust subject de sa 
Grâce ou autre a quiconque ce fust du service de sadite Majesté et 
soubs la conduite de son Alteze en préjudice dudit libre traficq et 
commerce il deplaisoit a sa Grâce et audit chapitre que cela y advinst, 
et le cas advenant ne vouldroit sa Grâce faillir de monstrer a tout 
son povoir par deue et exemplaire correction et ehastoy le regret quelle 
en auroit. 
Et au reciprocque prient et requièrent sa Grâce et ledit chapitre que, 
comme les subjects de sa Grâce ont este depuis ces nouvelles émotions 
et troubles si mal et inhumainement traictiez par les gens de guerre du 
service de sadite Majesté dessoubs la conduicte de son Alteze par plu¬ 
sieurs sortes de concussions foulles et pilleries; son Alteze veuille mettre 
par effect si bon estroict et précis ordre a la conduicte de sesdits gens de 
guerre, quils se déportent dicy en avant des foulles et desordres susdits, 
aussy que de la part de son Alteze ne soit plus oultre mis aucun empes- 
chement a ce que ceulx des villes de sa Grâce facent venir en icelles villes 
grains ou autres vivres du plat pais de sa Grâce. 
Que quant a ce que lesdits seigneurs envoyez ont requiz par sa Grâce 
et son pais estre pourveu a ce que la ville de Dvnant ne vinst a estre 
saisie par les gens de guerre du service des Estats generaulx desdits paiz 
baz, l’on espere, Dieu en aide, tellement pourveoir et de faict a on desia 
commence pouveoir a la garde et asseurance de ladite ville, comme 
aussy des autres villes et places fortes du pais de Liege, que de la part 
de sa Grâce et de son pais en sera respondu vers sadite Majesté irnpe- 
rialle et ledit Empire ou il conviendra en respondre. 
Que, au reste sa Grâce et ledit chapitre ne vouldront faillir de continuer 
tous offices de bonne voisinance et amitié et suyvant leur affection chris- 
tienne et fraternelle et especiallement conforme au debvoir de la bonne 
voisinance et amitié susdites souhaient et prient, comme ne cesseront 
-signamment en regard de leur vocation prier continuellement notre 
seigneur Dieu que les presens mesentendemens émotions et troubles 
puissent cesser et estre par bonne et amiable manière assoupis. 
Faict a Liege le xxx e et dernier jour de novembre lan XV e septante- 
sept. 
Par especial et exprès mandement et ordonnance de sa Grâce 
reverendissime et Illustrissime et de sondit chapitre, 
Lampson. 
